हमें स्वीकार कर लेना चाहिए कि बड़े बैनर की फिल्मों के प्रति सभी का रवैया पॉजिटिव और तारीफ का रहता है। गुण खोजे जाते हैं और नए विशेषणों के साथ उनके बारे में लिखा जाता है। ‘धड़क’ अपेक्षाकृत बेहतर व्यवसाय कर रही है। ट्रेड पंडित बात रहे हैं कि यह फ़िल्म कौन से नए रिकॉर्ड बना रही है। भक्त और श्रद्धालु उसे मेनस्ट्रीम मीडिया और सोशल मीडिया पर दोहरा रहे हैं। फ़िल्म बिरादरी के सारे सदस्य कारण जौहर की विरुदावली में लगे हैं। उन्हें अपना और अपने बच्चों के भविष्य के लिए समर्थ पारखी और सारथी करण जौहर के रूप में दिख रहा है। मुमकिन है करण सब कुछ समझते हों और इस पाजिटिविटी का लाभ उठा रहे हों। यह भी संभव है कि वे धृतराष्ट की तरह सब कुछ स्वाभाविक मान रहे हों। अपनी अपेक्षाओं को पूरा होते देख इतरा रहे हों। भविष्य तय करेगा कि उन्होंने यह सब अच्छा किया या बुरा? फिलहाल सभी ‘धड़क’ के बारे में लिख रहे हैं।यह कॉलम भी तो इसी संबंध में है।